CELEX: 32015R1019
Language: el
Date: 2015-06-29 00:00:00
Title: Εκτελεστικός κανονισμός (ΕΕ) 2015/1019 της Επιτροπής, της 29ης Ιουνίου 2015, για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας και για την κατάργηση του εκτελεστικού κανονισμού (ΕΕ) 2015/49 της Επιτροπής

30.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 163/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1019 ΤΗΣ ΕΠΙΤΡΟΠΉΣ
   της 29ης Ιουνίου 2015
   για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας, για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας και για την κατάργηση του εκτελεστικού κανονισμού (ΕΕ) 2015/49 της Επιτροπής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»),
   Έχοντας υπόψη τον εκτελεστικό κανονισμό (ΕΕ) αριθ. 1106/2013 του Συμβουλίου, της 5ης Νοεμβρίου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας (2), και ιδίως το άρθρο 2,
   Εκτιμώντας τα ακόλουθα:
   A.   ΙΣΧΥΟΝΤΑ ΜΕΤΡΑ
   
   
               (1)
            
            
               Με τον εκτελεστικό κανονισμό (ΕΕ) αριθ. 1106/2013 το Συμβούλιο επέβαλε οριστικό δασμό αντιντάμπινγκ στις εισαγωγές στην Ένωση συρμάτων από ανοξείδωτο χάλυβα που περιέχουν κατά βάρος:
               
                           —
                        
                        
                           τουλάχιστον 2,5 % νικέλιο, εκτός από σύρμα που περιέχει κατά βάρος τουλάχιστον 28 % αλλά όχι περισσότερο από 31 % νικέλιο και τουλάχιστον 20 % αλλά όχι περισσότερο από 22 % χρώμιο·
                        
                     
                           —
                        
                        
                           λιγότερο από 2,5 % νικέλιο, εκτός από σύρμα που περιέχει κατά βάρος τουλάχιστον 13 % αλλά όχι περισσότερο από 25 % χρώμιο και τουλάχιστον 3,5 % αλλά όχι περισσότερο από 6 % αλουμίνιο,
                        
                     που υπάγονται επί του παρόντος στους κωδικούς ΣΟ 7223 00 19 και 7223 00 99, καταγωγής Ινδίας («το υπό εξέταση προϊόν»).
            
         
               (2)
            
            
               Κατά την έρευνα που οδήγησε στην επιβολή οριστικού δασμού αντιντάμπινγκ συνεργάστηκε μεγάλος αριθμός παραγωγών-εξαγωγέων από την Ινδία. Κατά συνέπεια, η Ευρωπαϊκή Επιτροπή («η Επιτροπή») επέλεξε δείγμα ινδών παραγωγών-εξαγωγέων για να συμμετάσχουν στην έρευνα.
            
         
               (3)
            
            
               Το Συμβούλιο επέβαλε ατομικούς δασμολογικούς συντελεστές στις εισαγωγές του υπό εξέταση προϊόντος από 0 % έως 12,5 % για τις εταιρείες του δείγματος και μέσο σταθμισμένο δασμό ύψους 5 % για τις συνεργαζόμενες εταιρείες που δεν συμπεριλήφθηκαν στο δείγμα.
            
         
               (4)
            
            
               Επίσης, το Συμβούλιο επέβαλε δασμό σε επίπεδο χώρας ύψους 12,5 % σε όλες τις άλλες εταιρείες που δεν αναγγέλθηκαν ή δεν συνεργάστηκαν στην έρευνα.
            
         
               (5)
            
            
               Στο άρθρο 2 του εκτελεστικού κανονισμού (ΕΕ) αριθ. 1106/2013 ορίζεται ότι, εάν κάποιος νέος παραγωγός-εξαγωγέας στην Ινδία υποβάλει στην Επιτροπή επαρκή στοιχεία που να αποδεικνύουν ότι:
               
                           α)
                        
                        
                           δεν πραγματοποίησε εξαγωγές του υπό εξέταση προϊόντος στην Ένωση κατά την περίοδο την οποία αφορούν τα μέτρα, δηλαδή από την 1η Απριλίου 2011 έως τις 31 Μαρτίου 2012 («η περίοδος έρευνας»)·
                        
                     
                           β)
                        
                        
                           δεν συνδέεται με εξαγωγείς ή παραγωγούς οι οποίοι υπόκεινται στα μέτρα αντιντάμπινγκ που επιβάλλονται με τον παρόντα κανονισμό· και
                        
                     
                           γ)
                        
                        
                           είτε έχει πράγματι προχωρήσει σε εξαγωγές του υπό εξέταση προϊόντος στην Ένωση μετά την περίοδο της έρευνας είτε έχει συνάψει αμετάκλητη συμβατική υποχρέωση να εξαγάγει σημαντική ποσότητα του υπό εξέταση προϊόντος στην Ένωση μετά την περίοδο της έρευνας,
                        
                     τότε, το άρθρο 1 παράγραφος 2 του εν λόγω κανονισμού μπορεί να τροποποιηθεί με την εφαρμογή στον νέο παραγωγό-εξαγωγέα του δασμολογικού συντελεστή που εφαρμόζεται στις συνεργαζόμενες εταιρείες οι οποίες δεν περιλήφθηκαν στο δείγμα, δηλαδή τον σταθμισμένο μέσο δασμό ύψους 5 %.
            
         B.   ΑΙΤΗΣΗ ΝΕΟΥ ΠΑΡΑΓΩΓΟΥ-ΕΞΑΓΩΓΕΑ
   
   
               (6)
            
            
               Οι ινδικές εταιρείες Superon Schweisstechnik India Ltd («ο πρώτος αιτών») και Anand ARC Ltd («ο δεύτερος αιτών») ζήτησαν να τους εφαρμοστεί ο δασμολογικός συντελεστής που εφαρμόζεται στις συνεργαζόμενες εταιρείες που δεν συμπεριλήφθηκαν στο δείγμα («μεταχείριση νέου παραγωγού-εξαγωγέα» ή «ΜΝΠΕ»).
            
         
               (7)
            
            
               Διενεργήθηκε εξέταση για να εξακριβωθεί κατά πόσον οι αιτούντες πληρούν τα κριτήρια ώστε να τους εφαρμοστεί ΜΝΠΕ, όπως ορίζεται στο άρθρο 2 του εκτελεστικού κανονισμού (ΕΕ) αριθ. 1106/2013.
            
         
               (8)
            
            
               Στους αιτούντες απεστάλη ερωτηματολόγιο με το οποίο τους ζητήθηκε να παράσχουν αποδεικτικά στοιχεία ότι τηρούν το σύνολο των κριτηρίων που αναφέρονται ανωτέρω στο άρθρο 2 του εκτελεστικού κανονισμού (ΕΕ) αριθ. 1106/2013.
            
         
               (9)
            
            
               Η Επιτροπή αναζήτησε και εξακρίβωσε όλες τις πληροφορίες που έκρινε αναγκαίες, προκειμένου να καθοριστεί κατά πόσον οι αιτούντες πληρούν τα τρία κριτήρια, ώστε να τους εφαρμοστεί ΜΝΠΕ. Πραγματοποιήθηκαν επίσης επισκέψεις εξακρίβωσης στις εγκαταστάσεις των:
               
                           —
                        
                        
                           Superon Schweisstechnik India Ltd, Gurgaon,
                        
                     
                           —
                        
                        
                           Anand ARC Ltd, Βομβάη.
                        
                     
         
               (10)
            
            
               Ο πρώτος αιτών προσκόμισε επαρκή στοιχεία που αποδεικνύουν ότι πληροί τα τρία κριτήρια που αναφέρονται στο άρθρο 2 του εκτελεστικού κανονισμού (ΕΕ) αριθ. 1106/2013. Ο πρώτος αιτών στην πραγματικότητα μπορεί να αποδείξει ότι:
               
                           i)
                        
                        
                           δεν εξήγαγε το υπό εξέταση προϊόν στην Ένωση κατά την περίοδο από την 1η Απριλίου 2011 έως τις 31 Μαρτίου 2012·
                        
                     
                           ii)
                        
                        
                           δεν συνδέεται με κανέναν από τους εξαγωγείς ή παραγωγούς της Ινδίας, οι οποίοι υπόκεινται στα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 1106/2013· και
                        
                     
                           iii)
                        
                        
                           έχει πράγματι εξαγάγει τη σημαντική ποσότητα των 30 τόνων του υπό εξέταση προϊόντος στην Ένωση αρχής γενομένης από τον Οκτώβριο του 2012·
                        
                     και, κατά συνέπεια, μπορεί να του επιβληθεί ο δασμολογικός συντελεστής που επιβάλλεται στις συνεργαζόμενες εταιρείες οι οποίες δεν περιλαμβάνονται στο δείγμα, δηλαδή 5 %, σύμφωνα με το άρθρο 2 του κανονισμού (ΕΕ) αριθ. 1106/2013, και θα πρέπει να προστεθεί στον κατάλογο των συνεργαζόμενων ινδών παραγωγών-εξαγωγέων που δεν περιλαμβάνονται στο δείγμα.
            
         
               (11)
            
            
               Ο δεύτερος αιτών, ωστόσο, δεν πληροί το πρώτο κριτήριο, διότι εξήγαγε το υπό εξέταση προϊόν στην Ένωση κατά την περίοδο της έρευνας. Ως εκ τούτου, η αίτησή του να τύχει ΜΝΠΕ απορρίφθηκε.
            
         
               (12)
            
            
               Η Επιτροπή πληροφόρησε τους αιτούντες και τον ενωσιακό κλάδο παραγωγής σχετικά με τα προαναφερθέντα πορίσματα και τους παρέσχε τη δυνατότητα να υποβάλουν τις παρατηρήσεις τους. Ένας παραγωγός-εξαγωγέας ζήτησε η απόφαση να έχει αναδρομική ισχύ. Ωστόσο, η δυνατότητα αυτή δεν προβλέπεται στην τρέχουσα διαδικασία και ο παραγωγός-εξαγωγέας ενημερώθηκε σχετικά. Δεν εστάλησαν άλλες παρατηρήσεις.
            
         
               (13)
            
            
               Πρέπει να αποδοθεί νέος κωδικός TARIC (Β997) στον πρώτο αιτούντα. Για λόγους καθαρά τεχνικής ενσωμάτωσης στο TARIC, ο παρών κανονισμός θα πρέπει να τροποποιήσει τον εκτελεστικό κανονισμό (ΕΕ) αριθ. 861/2013 του Συμβουλίου (3) και να αποδώσει τον ίδιο πρόσθετο κωδικό TARIC (Β997) στον πρώτο αιτούντα.
            
         
               (14)
            
            
               Ο εκτελεστικός κανονισμός (ΕΕ) 2015/49 της Επιτροπής (4) εκδόθηκε χωρίς να γνωμοδοτήσει η επιτροπή που συστάθηκε με το άρθρο 15 παράγραφος 1 του βασικού κανονισμού. Για να διασφαλιστεί η ασφάλεια δικαίου και να προστατευτούν οι έννομες προσδοκίες, θα πρέπει να καταργηθεί ο εκτελεστικός κανονισμός (ΕΕ) 2015/49 και το περιεχόμενό του να θεσπιστεί εκ νέου με εφαρμογή από την έναρξη ισχύος του εκτελεστικού κανονισμού (ΕΕ) 2015/49.
            
         
               (15)
            
            
               Ο παρών κανονισμός είναι σύμφωνος με τη γνώμη της επιτροπής που συστάθηκε με το άρθρο 15 παράγραφος 1 του βασικού κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1106/2013 τροποποιείται ως εξής:
   
               α)
            
            
               Ο πρόσθετος κωδικός TARIC «Β781» που εμφαίνεται στον πίνακα του άρθρου 1 παράγραφος 2 αντικαθίσταται από τη φράση «βλέπε παράρτημα».
            
         
               β)
            
            
               Το παράρτημα αντικαθίσταται από το παράρτημα του παρόντος κανονισμού.
            
         Άρθρο 2
   Η εγγραφή «B999» που εμφαίνεται στον πίνακα στο άρθρο 1 παράγραφος 2 του εκτελεστικού κανονισμού (ΕΕ) αριθ. 861/2013 του Συμβουλίου αντικαθίσταται από την ακόλουθη εγγραφή: «B999 (Για τη Superon Schweisstechnik India Ltd, Gurgaon, Haryana, India, ο πρόσθετος κωδικός TARIC είναι B997».
   Άρθρο 3
   Ο εκτελεστικός κανονισμός (ΕΕ) 2015/49 καταργείται από την 16η Ιανουαρίου 2015.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Αρχίζει να παράγει έννομα αποτελέσματα από την 16η Ιανουαρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 298 της 8.11.2013, σ. 1.
   
      (3)  Εκτελεστικός κανονισμός (ΕΕ) αριθ. 861/2013 του Συμβουλίου, της 2ας Σεπτεμβρίου 2013, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας (ΕΕ L 240 της 7.9.2013, σ. 1).
   
      (4)  Εκτελεστικός κανονισμός (EE) 2015/49 της Επιτροπής, της 14ης Ιανουαρίου 2015, για την τροποποίηση του εκτελεστικού κανονισμού (ΕΕ) αριθ. 1106/2013 του Συμβουλίου για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων συρμάτων από ανοξείδωτο χάλυβα καταγωγής Ινδίας και για την τροποποίηση του εκτελεστικού κανονισμού (ΕΕ) αριθ. 861/2013 του Συμβουλίου για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ράβδων ανοξείδωτου χάλυβα καταγωγής Ινδίας (ΕΕ L 9 της 15.1.2015, σ. 17).
   
      ΠΑΡΑΡΤΗΜΑ
      Οι μη συμμετέχοντες στο δείγμα συνεργαζόμενοι παραγωγοί-εξαγωγείς από την Ινδία:
      
                  Όνομα εταιρείας
               
               
                  Πόλη
               
               
                  Πρόσθετος κωδικός TARIC
               
            
                  Bekaert Mukand Wire Industries
               
               
                  Lonand, Tal. Khandala, Satara District, Maharashtra
               
               
                  B781
               
            
                  Bhansali Bright Bars Pvt. Ltd
               
               
                  Mumbai, Maharashtra
               
               
                  B781
               
            
                  Bhansali Stainless Wire
               
               
                  Mumbai, Maharashtra
               
               
                  B781
               
            
                  Chandan Steel
               
               
                  Mumbai, Maharashtra
               
               
                  B781
               
            
                  Drawmet Wires
               
               
                  Bhiwadi, Rajasthan
               
               
                  B781
               
            
                  Jyoti Steel Industries Ltd
               
               
                  Mumbai, Maharashtra
               
               
                  B781
               
            
                  Mukand Ltd
               
               
                  Thane
               
               
                  B781
               
            
                  Panchmahal Steel Ltd
               
               
                  Dist. Panchmahals, Gujarat
               
               
                  B781
               
            
                  Superon Schweisstechnik India Ltd
               
               
                  Gurgaon, Haryana
               
               
                  B997